Torsdag ved middagstid kom det i Retten i Hjørring frem, at det - ifølge faderen - kun var moderen, der havde adresse i huset i Serritslev. Han tilstod at have begået socialt bedrageri, til trods for at det ikke var en del af tiltalen imod ham. Manden forklarede i Retten i Hjørring, at han i stedet havde adresse i huset i Sæsing nær Tårs. I det selvsamme hus hvor anklageren mener, faderen har misbrugt sin datter seksuelt. Ifølge den 41-årige mand havde de separate adresser, for at moderen kunne få forhøjede børnepenge. Han forklarede, at de havde købt huset i Serritslev for 850.000, som de afdrog med 8.000 om måneden. Huset i Sæsing betalte de ingenting for. Aftalen var, at faderen skulle male huset som betaling. Begge ejendomme er Låsby Svendsen-huse i meget dårlig stand.

Opsummering:
Den 41-årige fader i Serritslevsagen tilstår som det eneste socialt bedrageri - det sker selv om han og moderen ikke er anklaget for det.